
88 DR.31.5.2004 

 

 Timbalan Yang di-Pertua [Datuk Dr. Yusof bin Yacob]: Yang Berhormat, 
Beluran bangun Yang Berhormat. 

 Tuan Ronald Kiandee: Saya tertarik dengan konsolidasi syarikat-syarikat 
telekomunikasi. Ramai berharap agar konsolidasi ini akan diterjemahkan kepada 
perkhidmatan yang lebih baik kepada semua masyarakat terutamanya di luar bandar 
terhadap komunikasi ada pada masa ini.  

Saya ingin tahu sejauh manakah kementerian memandang serius terhadap 
tanggungjawab syarikat-syarikat telekomunikasi untuk menentukan bahawa coverage 
yang diberi, perkhidmatan yang diberi ini lebih meluas, menyeluruh di seluruh negara. 

 Dato' Shaziman bin Abu Mansor: Terima kasih Yang Berhormat bagi 
Beluran. Untuk pengetahuan Yang Berhormat dan Ahli-ahli Dewan, pihak kementerian 
telah memberi tarikh  sehingga tahun ini kepada syarikat-syarikat   telekomunikasi  
supaya tidak ada blind spot, dengan izin, di sepanjang kawasan yang dilingkungi oleh 
MSC dan bagi seluruh Semenanjung Malaysia sehingga hujung tahun depan semua 
kawasan ini perlu mendapat coverage. Walaupun seluruh Semenanjung Malaysia yang 
dimaksudkan adalah kawasan-kawasan lebuh raya utama, pekan-pekan besar, 
pelabuhan, lapangan terbang. Ini adalah kawasan-kawasan dan juga kawasan-
kawasan tidak lupa daripada Bagan Datok, kawasan-kawasan yang menjadi tumpuan 
pelancong juga perlu diberikan coverage supaya mudah pelancong berhubung antara 
satu sama lain. Inilah yang dilakukan oleh pihak kementerian. 

 Tuan Yang di-Pertua, setakat ini sahaja penjelasan yang dapat saya beri ke 
atas perkara-perkara yang dibangkitkan oleh Ahli-ahli Yang Berhormat. 

 Tuan Lim Kit Siang: [Bangun]  

 Dato' Shaziman bin Abu Mansor: Sekiranya terdapat perkara-perkara yang 
dibangkitkan oleh Ahli Yang Berhormat lain yang saya tidak sempat menjawabnya, 
saya mohon maaf kepada Ahli-ahli Yang Berhormat berkenaan. Saya berjanji bahawa 
Kementerian Tenaga, Air dan Komunikasi akan mengambil perhatian terhadap 
sebarang teguran dan pandangan yang membina dan seterusnya mengambil tindakan 
yang sewajarnya untuk menangani masalah yang berkaitan. Terima kasih. 

 Timbalan Yang di-Pertua [Datuk Dr. Yusof bin Yacob]: Terima kasih. Kita 
telah selesai Kementerian Tenaga, Air dan Komunikasi. Kementerian Perdagangan 
Antarabangsa dan Industri sila jawab. Yang Berhormat Timbalan Menteri. 

5.48 ptg. 

 Timbalan Menteri Perdagangan Antarabangsa dan Industri [Dato' Haji 
Ahmad Husni bin Mohd. Hanadzlah]: .Tuan Yang di-Pertua, terlebih dahulu saya 
ingin mengucapkan terima kasih kepada Ahli-ahli Yang Berhormat yang telah memberi 
teguran, cadangan dan pandangan yang membina mengenai perkara-perkara yang ada 
berkaitan dengan bidang kuasa Kementerian Perdagangan Antarabangsa dan Industri 
semasa perbahasan Titah Ucapan Diraja. Izinkan saya memberi jawapan ke atas 
beberapa perkara dan isu yang telah dibangkitkan. 

 Tuan Yang di-Pertua, Ahli Yang Berhormat bagi Kudat meminta MITI 
menyediakan pelan pembangunan yang, dengan izin, indigenous dan concrete bagi 
sektor perkilangan. MITI telah menyediakan Pelan Induk Perindustrian Pertama (1986-
1995) dan Pelan Induk Perindustrian Kedua (1996-2005) yang meliputi perancangan 
pembangunan perindustrian di peringkat nasional. Pada masa ini MITI sedang 
merangka Pelan Induk Perindustrian Ketiga (IMP3) bagi tempoh  15 tahun (2006-2020), 
selaras dengan Wawasan 2020.  

Secara keseluruhannya, IMP3 ialah pelan strategik pembangunan 
perindustrian negara, meliputi hala tuju dasar, pendekatan, program dan strategi serta 
sasaran pembangunan keseluruhan industri, bagi sektor perkilangan dan perkhidmatan 
yang berkaitan. Penyediaan IMP3 melibatkan penubuhan beberapa buah jawatankuasa 
yang dianggotai oleh pelbagai pihak, termasuk wakil industri. Penyediaan IMP3 
dijangka siap pada Disember 2005. 

Tuan Yang di-Pertua, hala tuju, strategi dan program pembangunan industri 
yang dirangka di bawah IMP3 adalah berasaskan kekuatan ekonomi, kesesuaian dan 
kelebihan daya saing negara, berbanding dengan negara pesaing dan mengambil kira 
perkembangan serta arah aliran industri dan perdagangan global. Justeru itu, secara 



Timbalan Yang di-Pertua [Datuk Dr. Yusof bin Yacob]: Yang Berhormat, Beluran bangun Yang Berhormat. Tuan Ronald Kiandee: Saya tertarik dengan konsolidasi syarikat-syarikat telekomunikasi. Ramai berharap agar konsolidasi ini akan diterjemahkan kepada perkhidmatan yang lebih baik kepada semua masyarakat terutamanya di luar bandar terhadap komunikasi ada pada masa ini. Saya ingin tahu sejauh manakah kementerian memandang serius terhadap tanggungjawab syarikat-syarikat telekomunikasi untuk menentukan bahawa coverage yang diberi, perkhidmatan yang diberi ini lebih meluas, menyeluruh di seluruh negara. Dato' Shaziman bin Abu Mansor: Terima kasih Yang Berhormat bagi Beluran. Untuk pengetahuan Yang Berhormat dan Ahli-ahli Dewan, pihak kementerian telah memberi tarikh sehingga tahun ini kepada syarikat-syarikat telekomunikasi supaya tidak ada blind spot, dengan izin, di sepanjang kawasan yang dilingkungi oleh MSC dan bagi seluruh Semenanjung Malaysia sehingga hujung tahun depan semua kawasan ini perlu mendapat coverage. Walaupun seluruh Semenanjung Malaysia yang dimaksudkan adalah kawasan-kawasan lebuh raya utama, pekan-pekan besar, pelabuhan, lapangan terbang. Ini adalah kawasan-kawasan dan juga kawasan- kawasan tidak lupa daripada Bagan Datok, kawasan-kawasan yang menjadi tumpuan pelancong juga perlu diberikan coverage supaya mudah pelancong berhubung antara satu sama lain. Inilah yang dilakukan oleh pihak kementerian. Tuan Yang di-Pertua, setakat ini sahaja penjelasan yang dapat saya beri ke atas perkara-perkara yang dibangkitkan oleh Ahli-ahli Yang Berhormat. Tuan Lim Kit Siang: [Bangun]. Dato' Shaziman bin Abu Mansor: Sekiranya terdapat perkara-perkara yang dibangkitkan oleh Ahli Yang Berhormat lain yang saya tidak sempat menjawabnya, saya mohon maaf kepada Ahli-ahli Yang Berhormat berkenaan. Saya berjanji bahawa Kementerian Tenaga, Air dan Komunikasi akan mengambil perhatian terhadap sebarang teguran dan pandangan yang membina dan seterusnya mengambil tindakan yang sewajarnya untuk menangani masalah yang berkaitan. Terima kasih. Timbalan Yang di-Pertua [Datuk Dr. Yusof bin Yacob]: Terima kasih. Kita telah selesai Kementerian Tenaga, Air dan Komunikasi. Kementerian Perdagangan Antarabangsa dan Industri sila jawab. Yang Berhormat Timbalan Menteri. 5.48 ptg. Timbalan Menteri Perdagangan Antarabangsa dan Industri [Dato' Haji Ahmad Husni bin Mohd. Hanadzlah]: .Tuan Yang di-Pertua, terlebih dahulu saya ingin mengucapkan terima kasih kepada Ahli-ahli Yang Berhormat yang telah memberi teguran, cadangan dan pandangan yang membina mengenai perkara-perkara yang ada berkaitan dengan bidang kuasa Kementerian Perdagangan Antarabangsa dan Industri semasa perbahasan Titah Ucapan Diraja. Izinkan saya memberi jawapan ke atas beberapa perkara dan isu yang telah dibangkitkan. Tuan Yang di-Pertua, Ahli Yang Berhormat bagi Kudat meminta MITI menyediakan pelan pembangunan yang, dengan izin, indigenous dan concrete bagi sektor perkilangan. MITI telah menyediakan Pelan Induk Perindustrian Pertama (1986- 1995) dan Pelan Induk Perindustrian Kedua (1996-2005) yang meliputi perancangan pembangunan perindustrian di peringkat nasional. Pada masa ini MITI sedang merangka Pelan Induk Perindustrian Ketiga (IMP3) bagi tempoh 15 tahun (2006-2020), selaras dengan Wawasan 2020. Secara keseluruhannya, IMP3 ialah pelan strategik pembangunan perindustrian negara, meliputi hala tuju dasar, pendekatan, program dan strategi serta sasaran pembangunan keseluruhan industri, bagi sektor perkilangan dan perkhidmatan yang berkaitan. Penyediaan IMP3 melibatkan penubuhan beberapa buah jawatankuasa yang dianggotai oleh pelbagai pihak, termasuk wakil industri. Penyediaan IMP3 dijangka siap pada Disember 2005. Tuan Yang di-Pertua, hala tuju, strategi dan program pembangunan industri yang dirangka di bawah IMP3 adalah berasaskan kekuatan ekonomi, kesesuaian dan kelebihan daya saing negara, berbanding dengan negara pesaing dan mengambil kira perkembangan serta arah aliran industri dan perdagangan global. Justeru itu, secara.